Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 9948

e) túlzott mértékű süllyedés a műszeres siklópálya alá. 6.16 Utasszállító repülőgépek – utaskabin személyzet ülései 6.16.1 Repülőgépek, amelyek egyedi légialkalmassági bizonyítványát először 1981 január 1-én, vagy ezt követően adták ki Minden repülőgépet szereljenek fel a repülőgép hossztengelyéhez viszonyított 15° tartományon belül előre vagy hátrafelé néző, vállhevederekkel ellátott biztonsági övvel rendelkező üléssel minden utaskabin személyzeti tag részére, akikre a repülőgép vészkiürítésénél a 12.1 pont előírása céljából szükség van. 2007/70/II. szám 6.16.2 Repülőgépek, amelyek egyedi légialkalmassági bizonyítványát először 1981 január 1. előtt adták ki Ajánlás – Minden repülőgépet szereljenek fel a repülőgép hossztengelyéhez viszonyított 15° tartományon belül előre vagy hátrafelé néző, vállhevederekkel ellátott biztonsági övvel rendelkező üléssel minden utaskabin személyzeti tag részére, akikre a repülőgép vészkiürítésénél a 12.1 pont előírása céljából szükség van. Megjegyzés: A vállhevederekkel ellátott biztonsági öv egymástól függetlenül használható vállhevederekből és biztonsági övből áll. 6.16.3 A 6.16.1 és 6.16.2 pontok előírásai szerint biztosított utaskabin személyzeti tag üléseket úgy helyezzék el, hogy azok a padlószinten és egyéb helyeken található vészkijáratok közelében legyenek, ahogy azt a lajstromozó állam a vészhelyzeti kiürítésre vonatkozó előírásaiban meghatározta. 6.17 Vészhelyzeti helyjeladó berendezés (ELT) 6.17.1 A 6.17.2 pont előírása kivételével 2005 január 1-ig minden, a 6.5.3 pont szerint vízfelszín felett hosszú távú repülést végrehajtó repülőgépet legalább kettő darab vészhelyzeti helyjeladó (ELT/S) berendezéssel szereljenek fel. 6.17.2 Minden olyan, a 6.5.3 pont szerint vízfelszín felett hosszú távú repülést végrehajtó repülőgépet, amelynek egyedi légialkalmassági bizonyítványát először 2002 január 1. után adták ki, legalább kettő darab vészhelyzeti helyjeladó (ELT/S) berendezéssel szereljenek fel, amelyek közül az egyik automatikus működésű legyen. 6.17.3 2005 január 1-től minden, a 6.5.3 pont szerint vízfelszín felett hosszú távú repülést végrehajtó repülőgépet legalább kettő darab vészhelyzeti helyjeladó (ELT/S) berendezéssel szereljenek fel, amelyek közül az egyik automatikus működésű legyen. 6.17.4 A 6.17.5 pont előírása kivételével a 6.6 pont szerint kijelölt szárazföldi terület felett repülést végrehajtó repülőgépet 2005 január 1-ig legalább egy darab vészhelyzeti helyjeladó (ELT/S) berendezéssel szereljék fel. 6.17.5 Minden olyan, a 6.6 pont szerint kijelölt szárazföldi terület felett repülést végrehajtó repülőgépet, amelynek egyedi légialkalmassági bizonyítványát először 2002 január 1. után adták ki, legalább egy darab automatikus vészhelyzeti helyjeladó (ELT) berendezéssel szereljenek fel. 6.17.6 A 6.6 pont szerint kijelölt szárazföldi terület felett repülést végrehajtó repülőgépet 2005 január 1-től legalább egy darab automatikus vészhelyzeti helyjeladó (ELT) berendezéssel szereljenek fel. 6.17.7 Ajánlás – Minden repülőgép szállítson egy automatikus működésű vészhelyzeti helyjeladó (ELT) berendezést. 6.17.8 A fenti 6.17.1 – 6.17.7 pontok alapján felszerelt és szállított vészhelyzeti helyjeladó (ELT) berendezés a 10. Annex III. kötet vonatkozó előírásainak megfelelően üzemeljen. 2007/70/II. szám 6.18 Repülőgépek, amelyeket összeütközést elkerülő fedélzeti rendszerrel (ACAS II) kell felszerelni 6.18.1 2003 január 1-től minden olyan gázturbinás sugárhajtóműves repülőgépet, amelynek engedélyezett legnagyobb felszállósúlya (tömege) 15000 kg-nál nagyobb, vagy amely több mint 30 utas szállítására jogosított, szereljenek fel összeütközést elkerülő fedélzeti rendszerrel (ACAS II). 6.18.2 2005 január 1-től minden olyan gázturbinás sugárhajtóműves repülőgépet, amelynek engedélyezett legnagyobb felszállósúlya (tömege) 5700 kg-nál nagyobb, vagy amely több mint 19 utas szállítására jogosított, szereljenek fel összeütközést elkerülő fedélzeti rendszerrel (ACAS II). 6.18.3 Ajánlás – Minden repülőgépet szereljenek fel összeütközést elkerülő fedélzeti rendszerrel (ACAS II). 6.18.4 Az összeütközést elkerülő fedélzeti rendszer a 10. Annex IV. kötet vonatkozó előírásainak megfelelően üzemeljen. 6.19 Repülőgépek, amelyeket nyomásmagasság-adó másodlagos radar válaszjeladóval kell felszerelni A 10. Annex IV. kötet vonatkozó előírásainak megfelelően üzemelő minden repülőgépet szereljenek fel nyomásmagasság-adó másodlagos radar válaszjeladó berendezéssel. Megjegyzés: Ennek az előírásnak célja a légiforgalmi szolgálatok valamint az összeütközést elkerülő fedélzeti rendszerek hatékony működésének továbbfejlesztése. 6.20 Mikrofonok A pilótakabinban szolgálati feladatot ellátó összes hajózószemélyzeti tag az átváltási szint/magasság alatt közleményváltásaihoz kézi vagy fejhallgatóhoz erősített mikrofont használjon. 6.21 Sugárhajtóműves légijárművek – a repülés irányába előre irányuló (vizsgáló) fedélzeti szélnyírás jelző rendszer 6.21.1 Ajánlás – Minden olyan sugárhajtóműves repülőgépet, amelynek engedélyezett legnagyobb felszállósúlya (tömege) 5700 kg-nál nagyobb vagy amely több mint 19 utas szállítására jogosított, a repülés irányába előre vizsgáló fedélzeti szélnyírás jelző rendszerrel szereljenek fel. 6.21.2 Ajánlás – A repülés irányába előre vizsgáló fedélzeti szélnyírás jelző rendszer képes legyen időben hang és látjelzés útján figyelmeztetést adni a repülőgépvezető számára a légijármű előtt levő szélnyírásról, megfelelő tájékoztatást nyújtani annak elősegítésére, hogy szükség esetén biztonságosan megszakított megközelítést, átstartolást vagy egyéb elkerülő repülési műveletet kezdjen és hajtson végre. A rendszer továbbá az önműködő leszállító berendezés alkalmazása esetében jelezze a repülőgépvezető számára, ha a szélnyírás a berendezésre engedélyezett határértékeket megközelíti. 2007/70/II. szám 6.22 Minden repülőgép, amelyet a műszerrepülési szabályok szerint (IFR), vagy éjszaka egy pilóta üzemeltet A 4.9.1 fejezettel összhangban történő jóváhagyás megszerzése céljából, minden olyan repülőgépet, amelyet a műszerrepülési szabályok szerint (IFR), vagy éjszaka egy pilóta üzemeltet, fel kell szerelni az alábbiakkal:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes